கேள்வி: கே. பி. பிரம்மாநந்தன் - சொந்த வாழ்க்கை பற்றி விளக்கவும்.
பதில்: இவர், கேரளாவில் திருவனந்தபுரம் மாவட்டத்திற்கு வடக்கே அமைந்துள்ள கடக்காவூர் தனது பெற்றோரின் எட்டு குழந்தைகளில் மூன்றாவது குழந்தையாக பிறந்தார். புகழ்பெற்ற மலையாள பாடகர் இராகேசு இவரது மகனாவார். ஆகத்து 10, 2004 அன்று தனது 58 வயதில் கடக்கவூரில் உள்ள தனது வீட்டில் காலமானார். இவருக்கு உஷா என்ற மனைவியும், இராகேஷ் என்றா மகனும், ஆதிரா என்ற மகளும் இருக்கின்றனர்.
கேள்வி: கே. பி. பிரம்மாநந்தன் - விருதுகள் பற்றி விளக்கவும்.
பதில்: 1965ஆம் ஆண்டில், அனைத்திந்திய வானொலி விருதைப் பெற்றார். 1999இல் கேரள சங்கீத நாடகா அகாதமி விருதும், விமர்சகர்கள் விருதும் இவருக்கு வழங்கப்பட்டது.
கேள்வி: கே. பி. பிரம்மாநந்தன் - தொழில் பற்றி விளக்கவும்.
பதில்: 1969ஆம் ஆண்டில் இசையமைப்பாளர் கி. இராகவன் "கல்லி செல்லம்மா" படத்தில் இடம்பெற்ற பிரபலமான பாடலான `மனதே காயலின் ... என்ற பாடல் மூலம் மலையாளத் திரைப்படத்துறை அறிமுகமானார். அதற்கு முன்பு, திருவனந்தபுரம் அனைத்திந்திய வானொலியில் சில பாடல்களைப் பாடியிருந்தார். இவரது திறமையை கண்டு வெ. தட்சிணாமூர்த்தி, எம். கே. அர்ஜுனன், ஏ. டி. உம்மர், ஆர். கே. சேகர் போன்ற இசையமைப்பாளர்கள் இவருக்கு வாய்ப்பளித்தனர். இசையமைப்பாளர் இளையராஜா இசையில் ஒரு சில தமிழ் படங்களுக்காகவும் பாடினார். இயக்குநர் மகேந்திரன் இயக்கத்தில் வெளியான மெட்டி (திரைப்படம்) என்ற படத்தில் இடம்பெற்ற "சந்தக் கவிகள்" என்ற பாடல் குறிப்பிடத்தக்கவை. இசையமைப்பாளர் சங்கர் கணேஷ் இசையிலும் சில பாடல்களை பாடினார். மேலும், இவர் ''மலையாளி பென்னு,'' ''கன்னி நிலவு'' ஆகிய இரண்டு படங்களுக்கும் இசையமைத்தார்.
கேள்வி: கே. பி. பிரம்மாநந்தன் - பிரம்மானந்தன் அறக்கட்டளை பற்றி விளக்கவும்.
பதில்: இவரது நினைவாக "பிரம்மானந்தன் அறக்கட்டளை" ஒன்று அமைக்கப்பட்டு இசையில் சிறந்து விளங்குவதற்காக பிரம்மநந்தன் நினைவு விருதையும் அமைத்துள்ளது.